— Многія нашы байцы адправіліся ў сталіцу, каб прыняць удзел ва ўрачыстасцях. І мой Адам таксама быў у той святочнай калоне. Яго прозвішча Барысевіч я атрымала толькі пасля вайны, як зарэгістравалі шлюб. Пражылі разам 58 гадоў. Муж працаваў трактарыстам, а я свінаркай у калгасе “Чырвоная змена”, якім кіраваў любанскі партызан Кузьма Шаплыка. За працоўныя поспехі Кузьма Іванавіч удастоены звання Героя Сацыялістычнай Працы. А мой муж Адам Іванавіч атрымаў ордэн Леніна.